《过九江望见庐山立雪一峰和全父弟韵》
宋代·阳枋

阻风桑落洲，悠然见庐山。白雪满莲峰，皓矗九霄间。

新晴破积阴，天宇豁开颜。玩图仰斯人，怀古涕潸潸。

准拟进扁舟，蹑屐登螺鬟。饱谙风月归，庶几无虚还。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。